# OBČINA MARKOVCI

**OBČINSKA UPRAVA**

 Markovci 43

 2281 MARKOVCI

🕿 02/788-88-80, fax: 02/788-88-81

Datum: 22.10.2015

**OBČINSKEMU SVETU OBČINE MARKOVCI**

**ZADEVA: Odgovori na vprašanja 6. seje OS Markovci**

**Vprašanje v točki 1, drugi odstavek:**

Igor Ambrož je navedel, da ni dobil pisnega odgovora na svetniško vprašanje glede odprave napak na poškodovanem cestišču v Zabovcih. Zaprosil je, da do naslednje seje občinska uprava pripravi pisni odgovor.

**Odgovor:**

Glede sanacije poškodovane ceste v Zabovcih smo dne 7.9.2014 prejeli odgovor izvajalca del in sicer:

»Po reklamacijskem zapisniku št.: 410-0009/2010 z dnem 17.07 2014 smo, po sklenjeni pogodbi  št.:430-0009/2010 z dne 23.06.2010, v celoti odpravili pomanjkljivosti na objektu Sekundarna kanalizacija Stojnci. O tem smo vas obvestili. Za preostali del, po pogodbi št.:52-05/2005-1/IV z dne 23.8.2007, na objektu kanalizacijsko omrežje v naselju Zabovci, Vas obveščamo da bomo dela izvedli v drugi polovici oktobra. Glede na stanje na terenu je ugotovljeno, da je potrebno izvesti dodatno odvodnjavanje, le tako se bomo izognili zastajanju vode ob cestišču in posledično posedanju terena ter poškodbam vozišča. Do pričetka izvedbe del se bo pripravil popis odvodnjavanja, le ta pa se bo uskladil in potrdil z Vaše strani.«

Iz dopisa je razbrati da izvajalec del reklamacije na opravljeno storitev ne zavrača, opozarja pa na neurejeno odvodnjavanje v tem delu cestišča. Naročilo za ureditev odvodnjavanja je izvajalcu oddano. Predviden pričetek del je še v tem mesecu. Vtočni jaški meteornih vod bodo vgrajeni z upoštevanjem predvidene razširitve obstoječe ceste za cca 1m. Takoj po ureditvi odvodnjavanja se bo cestišče saniralo z manjšo razširitvijo vozne površine.

**Vprašanje v točki 2, prvi odstavek:**

Maksimiljan Sakelšek je predlagal, da se v Bukovcih uredijo pokrovi kanalizacijskih jaškov, saj povzročajo hrup ter se pri Mariji Janžekovič označi jašek za odvodnjavanje meteornih vod, ki je precej globok in je lahko nevaren.

**Odgovor:**

Izvajalec je že dobil nalogo, da preveri naleganje pokrovov vseh kanalizacijskih jaškov in morebitne nepravilnosti odpravi. Vtočni jašek pri Mariji Janžekovič za odvodnjavanje meteornih vod je že označen s talno oznako.

**Vprašanje v točki 2, drugi odstavek:**

Maja Zemljarič je postavila vprašanje, kdaj bodo popravljeni leseni mostovi čez potok Rogoznica ob Ptujskem Jezeru.

**Odgovor:**

Glede na prejete informacije na skupnem sestanku z Dravskimi elektrarnami, bodo mostovi čez Rogoznico popravljeni in sicer je popravilo predvideno v začetku mesca novembra 2015.

**Vprašanje v točki 2, peti odstavek:**

Franci Rožanc je opozoril na ropot pokrovov kanalizacijskih jaškov v Stojncih in ter predlagal, da se to nekako uredi.

**Odgovor:**

Izvajalec je že dobil nalogo, da preveri naleganje pokrovov vseh kanalizacijskih jaškov in morebitne nepravilnosti odpravi.

**Vprašanje v točki 2, šesti odstavek:**

Fran Rožanc je postavil vprašanje, kateri izvajalec je bil izbran za ureditev Kvarove kapele v Stojncih in kdaj bodo dela končana?

**Odgovor:**

Za sanacijo Kvarove kapele je bil izbran samostojni podjetnik Franci Tašner s.p. iz Stojncev. Dela bodo končana do konca meseca novembra.

**Vprašanje v k točki 2, sedmi odstavek:**

Fran Rožanc je postavil tudi vprašanje, kdaj bo končana javna razsvetljava v delu Stojncev, kjer so se izvajala dela na kanalizaciji in pločniku?

**Odgovor:**

Javna razsvetljava v naselju Stojnci bo končana do konca meseca oktobra.

**Vprašanje v k točki 2, petnajsti odstavek:**

Ob lokalni cesti od Zabovcev do Markovcev je vejevje, ki visi na cestišče. Opaženo je rušenje zemlje na delu cestišča v začetku Markovcev.

**Odgovor:**

Glede vejevja, ki visi na lokalno cesto Markovci-Zabovci, smo obvestili inšpektorico, ki že ukrepa pri lastnikih zemljišč. Glede rušenja zemlje na delu cestišča v začetku Markovcev, si je zadevo ogledal koncesionar in predlagal le redno vzdrževanje brežine.

**Vprašanje k točki 2, dvajseti odstavek:**

Anton Kekec je predlagal posek vejevja na cesti od Obrtne cone proti Sobetincem, ki visi na cesto ter hkrati opozoril na suha drevesa na cesti iz Borovcev proti Obrtni coni. Obstaja nevarnost, da se porušijo na cesto.

**Odgovor:**

Vejevje, ki visi na cesto od Obrtne cone proti Sobetincem je bilo odstranjeno. Glede suhih dreves ob lokalni cesti od Obrne cone proti Borovcem, smo obvestili inšpektorico, ki je že ukrepala pri lastnikih zemljišč.

**Vprašanje v točki 2, enaindvajseti odstavek:**

Kekec Daniel je postavil vprašanje, kdaj bo urejena kolesarska steza od Stojncev do Bukovcev?

**Odgovor:**

Kolesarska steza bo urejena takoj ko bodo zagotovljena sredstva na PP.

**Vprašanje v točki 2, triindvajseti odstavek:**

Igor Ambrož je postavil vprašanje, zakaj ni bilo pisnega odgovora glede napak na cestišču v Zabovcih, ki so nastale po izgradnji kanalizacije in na katere je že nekajkrat opozoril ter kdaj se bo začela gradnja kolesarske steze iz Markovcev proti Zabovcem? Predlagal je tudi, da je potrebno urediti javno razsvetljavo.

**Odgovor:**

7. septembra 2015 ob 1:44 je bil odgovor posredovan na elektronski naslov 'igor.ambroz@gmail.com' in s tem smo smatrali, da je svetnik Ambrož Igor z zadevo obveščen. Glede odprave napak, ki so nastale po izgradnji kanalizacije v naselju Zabovci je odgovor že podan zgoraj na »Vprašanje v točki 1, drugi odstavek«.

Gradnja kolesarske steze Zabovci se bo pričela, takoj ko bodo pridobljena zemljišča za gradnjo in zagotovljena sredstva v proračunu.

JR v naselju Zabovci je urejena, res pa je da so svetila energetsko potratna, zato so v PP 2016 rezervirana sredstva za menjavo energetsko potratnih svetil.

 Občinska uprava Občine Markovci